Letter from Lysanias to Theophilos
Material: papyrus
Place: Arsinoites
Categories: Brief (privat)
Lysanias an Theophilos
Gerichtsfall
Λυσανίας Θεοφίλωι χαίρειν. οἶμαι μέν σε οὐκ ἀγνοεῖν τὴν ἡμετέραν φιλοτιμίαν καὶ προθυμίαν εἰς σέ, καὶ ἐξ ἀρχῆς δὲ 
ὥς σου προέστημεν, ἰδόντες δέ σε ὑπὸ Δημέου συκοφαντούμενον καὶ ὃν τρόπον ὑπὸ τῶν περὶ τὸ συνέργιον 
συνεργούμενον εἰς τὸ κατακρεῖναί σου ἀδίκως, καὶ Ἀλκέτου δὲ τοῦ ἀδελφοῦ σε ἐγγυησαμένου ἐ
νοχληθέντος αὐτοῦ τε καὶ τῶν φίλων κατὰ σύμβολον παρέξεσθαι εἰς κρίσιν ἐν ἡμέραις πέντε  ἢ ἀποτίσειν 
τὸ ἐπικαλούμενον, σὺ δὲ οὕτως ὠλιγοψύχησας ὥστε καὶ ἐκχωρῆσαι ἄνευ ἡμῶν, πότερον, εἰ καὶ ὣς ἠβούλω κατα
πλεῖν, οὐκ ἂν καὶ ἐφοδιάσαντές σε καὶ συμβούλους αδ..ερεσοπηκτας ἔχοντα ἐπὶ τοὺς ἀντιδίκους καὶ τοὺς 
περὶ τὸ συνέργιον ἀναπλεῖν· ἐδώκαμεν γὰρ ἄν σοι ὑποθέσεις διʼ ὧν οἱ ἀντίδικοι ἂν οἴμωζον. ἔτι οὖν καὶ νῦν 
εἰ μὲν δύνῃ αὐτὸς ἀπὸ σαυτοῦ ἀπομεριμνήσας ἐντυχεῖν· οὐ γὰρ ἐπιτήδειον ἦν ἡμᾶς γράφειν, ἀκηκόαμεν δὲ 
καὶ δυνατόν σε πορίσαι προστάγματα εἰς τ[ὸ] τιμωρηθῆναι αὐτούς. γίνωσκε οὖν ἐντυχόντος Δημέου Φανίαι κατὰ 
Ἀλκέτου ὅτι ἐγδεξάμενος Θεόφιλον κατὰ σύμβολον παρέξεσθαι κρινόμενον οὐ παρέχεται καὶ Φανίου γεγραφότος Ἐπηράτωι 
κατασχεῖν τὰ γενήματα Ἀλκέτου ἕως ἂν παραγενόμενος ἐπὶ τοῦ ἀριθμοῦ διακούσηι. σὺ οὖν πειρῶ πρὸ τοῦ 
Φανίαν ἀναπλεῦσαι αὐτὸς φθάσαι καὶ προαναπλεύσας. εἰ δὲ μή, οὐ παρόντος σου κατακριθήσεται καὶ κινδυνεύσει ἀπο
τῖσαι Ἀλκέτας τὰς τ . ἀλλʼ εἰ μὲν δυνατὸν πρόσταγμα λαβεῖν, εἰ δὲ μή, αὐτὸς ἀνάπλευσον, ἵνα σύ τε καὶ Ἀλ
κέτας ἀπολυθῆτε καὶ μὴ συμπέσῃ μὴ παρεχομένου σε ἐπὶ τῆς κρίσεως ἀποτίνειν τὸν Ἀλκέταν τὸ ἐπικαλούμε
νον, ὃ ἄνω σοι ὑπογέγραπται. καλῶς ἂν ποήισαις παραγενόμενος ἐν τάχει. 
ἔρρωσο.  λη, Παχὼς ιδ.
Θεοφίλωι.  τῶι παρὰ Ἐπι
στράτου.